
Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 4 straipsnio 4, 5 dalimis, Birštono savivaldybės taryba nusprendžia:
1.	Patvirtinti Paramos būstui įsigyti ar išsinuomoti Birštono savivaldybėje tvarkos aprašą (pridedamas).
2. Pripažinti netekusiu galios Birštono savivaldybės tarybos 2015 m. balandžio 2 d. sprendimą Nr. TS-51 „Dėl būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo, savivaldybės būsto ir socialinio būsto nuomos Birštono savivaldybėje tvarkos aprašo patvirtinimo“ su pakeitimais.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Savivaldybės meras

VILMA BURBIENĖ
BIRŠTONO SAVIVALDYBĖS ADMINISTRACIJOS 
SOCIALINĖS PARAMOS SKYRIAUS VEDĖJO PAVADUOTOJA 

Birštono savivaldybės tarybai

AIŠKINAMASIS RAŠTAS
„DĖL PARAMOS BŪSTUI ĮSIGYTI AR IŠSINUOMOTI BIRŠTONO SAVIVALDYBĖJE TVARKOS APRAŠO PATVIRTINIMO“

2019-11-08

	             Parengto projekto tikslas – atsižvelgiant į 2019 m. vasario 12 d. Lietuvos Respublikos paramos būstui įsigyti ar išsinuomoti įstatymo naują redakciją, parengtas Paramos būstui įsigyti ar išsinuomoti Birštono savivaldybėje tvarkos aprašas (toliau – Aprašas), reglamentuojantis būsto nuomos ar išperkamosios būsto nuomos mokesčių dalies kompensacijų mokėjimo, sustabdymo ir permokėtų kompensacijų grąžinimo tvarką, būsto nuomos (išskyrus tarnybinius) ir socialinio būsto nuomos tvarką ir sąlygas, tvarką, pagal kurią savivaldybės būstas gali būti išnuomojamas asmenims ir šeimoms, neįrašytoms į Asmenų ir šeimų, turinčių teisę į socialinio būsto nuomą, sąrašą, nuomos mokesčio apskaičiavimą, jo mokėjimą, surinkimą ir išieškojimą, lėšų panaudojimą ir tvarką apie informacijos, susijusios su savivaldybės ir socialinio būsto nuoma, skelbimą interneto svetainėje. 
Kaip šiuo metu sprendžiami projekte aptarti klausimai: vadovaujamasi 2014 m. spalio 9 d. Lietuvos Respublikos paramos būstui įsigyti ar išsinuomoti įstatymu Nr. XII-1215 bei Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo, savivaldybės būsto ir socialinio būsto nuomos Birštono savivaldybėje tvarkos aprašu, patvirtintu  Birštono savivaldybės tarybos 2015 m. balandžio 2 d. sprendimu  Nr. TS-51 su pakeitimais.
Kokių pozityvių rezultatų laukiama: parengtas Aprašas atitiks Lietuvos Respublikos paramos būstui įsigyti ar išsinuomoti įstatymo naujos redakcijos nuostatas.  
Galimos neigiamos pasekmės, priėmus projektą, kokių priemonių reikėtų imtis, kad tokių pasekmių būtų išvengta: neigiamų pasekmių nėra.
Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą: būtina pripažinti netekusiu galios Birštono savivaldybės tarybos 2015 m. balandžio 2 d. sprendimą Nr. TS-51 „Dėl būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo, savivaldybės būsto ir socialinio būsto nuomos Birštono savivaldybėje tvarkos aprašo patvirtinimo“.
Rengiant projektą gauti specialistų vertinimai ir išvados: sprendimo projektas derintas su Ūkio, turto ir kaimo plėtros, Teisės ir civilinės metrikacijos skyriais, atsižvelgta į specialistų pateiktas pastabas ir pasiūlymus. 
Projekto iniciatoriai ir jo autoriai: projekto iniciatorė – skyriaus vedėja M. Astašauskienė, projekto autorės – M. Astašauskienė, V. Burbienė, N. Vaitkevičienė. 
Lėšų poreikis teisės aktui įgyvendinti: jei atsirastų poreikis būsto nuomos ar išperkamosios būsto nuomos mokesčių kompensacijai, būtų skirta valstybės biudžeto specialioji tikslinė dotacija savivaldybės biudžetui.
Kiti, autoriaus nuomone, reikalingi paaiškinimai: nėra.


Skyriaus vedėjo pavaduotoja                                                                                      Vilma Burbienė



































PARAMOS BŪSTUI ĮSIGYTI AR IŠSINUOMOTI BIRŠTONO SAVIVALDYBĖJE TVARKOS APRAŠAS

I SKYRIUS
BENDROSIOS NUOSTATOS

	           1. Paramos būstui įsigyti ar išsinuomoti Birštono savivaldybėje tvarkos aprašas (toliau – Aprašas) reglamentuoja būsto nuomos ar išperkamosios būsto nuomos mokesčių dalies kompensacijų mokėjimo, sustabdymo ir permokėtų kompensacijų grąžinimo tvarką, būsto nuomos (išskyrus tarnybinius) ir socialinio būsto nuomos tvarką ir sąlygas, tvarką, pagal kurią savivaldybės būstas gali būti išnuomojamas asmenims ir šeimoms, neįrašytoms į Asmenų ir šeimų, turinčių teisę į socialinio būsto nuomą, sąrašą, nuomos mokesčio apskaičiavimą, jo mokėjimą, surinkimą ir išieškojimą, lėšų panaudojimą ir tvarką apie informacijos, susijusios su savivaldybės ir socialinio būsto nuoma, skelbimą interneto svetainėje. 
2. Aprašas privalomas Birštono savivaldybės administracijai (toliau – Savivaldybės administracija), taip pat asmenims ir šeimoms, turintiems teisę į paramą būstui įsigyti ar išsinuomoti, asmenims ir šeimoms, sudariusiems Savivaldybės socialinio būsto, savivaldybės būsto nuomos sutartį.
3. Asmenys ir šeimos, atitinkantys daugiau kaip vienos paramos būstui įsigyti ar išsinuomoti formos reikalavimus, vienu metu gali naudotis tik viena iš Lietuvos Respublikos paramos būstui įsigyti ar išsinuomoti įstatymo (toliau – Įstatymas) 6 straipsnio 1 ir 2 dalyse nustatytų paramos formų.
4.  Aprašas parengtas vadovaujantis šiais teisės aktais:
4.1. Įstatymu;
4.2. Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“;
4.3. Lietuvos Respublikos vietos savivaldos įstatymu;
4.4. Lietuvos Respublikos civiliniu kodeksu (toliau – CK).







II SKYRIUS
PAGRINDINĖS SĄVOKOS

5. Apraše vartojamos sąvokos:
5.1. Būstas – vienbutis gyvenamasis namas, butas ar kitos gyvenamosios patalpos arba jų dalys, tinkami gyventi vienam asmeniui ar šeimai ir atitinkantys statybos bei specialiųjų normų (higienos, gaisrinės saugos ir kitų) reikalavimus;
5.2. Butas – gyvenamojo namo dalis iš vieno ar kelių gyvenamųjų kambarių, virtuvės ir kitų patalpų, atitvarinėmis konstrukcijomis atskirta nuo bendrojo naudojimo patalpų, kitų butų ar negyvenamųjų patalpų;
5.3. Išperkamoji būsto nuoma – būsto nuoma, kai nuomotojas savo nuosavybės teise valdomą būstą ar svetimą būstą, kai teisę jį išnuomoti išperkamosios nuomos būdu suteikia įstatymai ar būsto savininkas, leidžia nuomininkui valdyti ir naudoti už užmokestį su sąlyga, kad nuomininkui būstas pereina nuosavybės teise, sumokėjus visą sutartyje nustatytą kainą;
5.4. Jauna šeima – šeima, kurioje kiekvienas iš sutuoktinių ar asmenų, sudariusių registruotos partnerystės sutartį, yra iki 36 metų, taip pat šeima, kurioje motina arba tėvas, globėjas (rūpintojas) vieni augina vieną ar daugiau vaikų arba (ir) vaiką (vaikus), kuriam (kuriems) nustatyta nuolatinė globa (rūpyba), ir yra iki 36 metų;
5.5. Likęs be tėvų globos asmuo – asmuo iki 18 metų, kurio abu tėvai yra mirę arba turėtas vienintelis iš tėvų yra miręs ir (arba) kuriam yra nustatyta laikinoji ar nuolatinė globa (rūpyba);
5.6. Naudingasis būsto plotas – bendras gyvenamųjų kambarių ir kitų būsto patalpų (virtuvių, sanitarinių mazgų, koridorių, įmontuotų spintų, šildomų lodžijų ir kitų šildomų pagalbinių patalpų) plotas. Į naudingąjį būsto plotą neįskaitomas balkonų, terasų, rūsių, nešildomų lodžijų plotas;
5.7. Neįgalusis – asmuo, kuriam Lietuvos Respublikos neįgaliųjų socialinės integracijos įstatymo nustatyta tvarka nustatytas arba sunkus ar vidutinis neįgalumo lygis, arba 40 procentų ar mažesnis darbingumo lygis, arba senatvės pensijos amžių sukakęs asmuo, kuriam nustatytas specialiųjų poreikių lygis;
5.8. Savivaldybės būstas – savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į savivaldybės tarybos ar jos įgaliotos savivaldybės administracijos patvirtintą savivaldybės būsto fondo sąrašą;
5.9. Socialinis būstas – savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į savivaldybės tarybos ar jos įgaliotos savivaldybės administracijos patvirtintą savivaldybės socialinio būsto fondo sąrašą, kuris yra savivaldybės būsto fondo sąrašo dalis. Pagal šiame Įstatyme nustatytas sąlygas prie socialinio būsto nepriskiriami bendrabučiai, nakvynės namai, tarnybinės gyvenamosios patalpos, socialinių paslaugų įstaigos gyvenamosios patalpos, savivaldybės būstai, kurie nuomojami ne socialinio būsto nuomos sąlygomis;
5.10. Šeima – sutuoktiniai, asmenys, sudarę registruotos partnerystės sutartį, ir, jeigu turi, jų vaikas (vaikai) iki 18 metų ar (ir) vaikas (vaikai) iki 18 metų, kuriam (kuriems) nustatyta nuolatinė globa (rūpyba), taip pat susituokęs asmuo ir su juo teismo sprendimu dėl sutuoktinių gyvenimo skyrium likęs (likę) gyventi jų vaikas (vaikai) iki 18 metų ar (ir) vaikas (vaikai) iki 18 metų, kuriam (kuriems) nustatyta nuolatinė globa (rūpyba), arba vienas iš tėvų, globėjų (rūpintojų) ir jo vaikas (vaikai) iki 18 metų ar (ir) vaikas (vaikai) iki 18 metų, kuriam (kuriems) nustatyta nuolatinė globa (rūpyba), asmenys, teismo sprendimu pripažinti šeimos nariais. Į šeimos sudėtį taip pat įskaitomi nesusituokę ir savo vaikų neauginantys pilnamečiai vaikai iki 24 metų ir (ar) pilnamečiai vaikai iki 24 metų, kuriems iki pilnametystės buvo nustatyta rūpyba, kurie mokosi bendrojo ugdymo mokyklose, profesinio mokymo įstaigose, aukštosiose mokyklose, bendrojo ugdymo mokyklas ar profesinio mokymo įstaigas baigę pilnamečiai vaikai ir (ar) pilnamečiai vaikai, kuriems iki pilnametystės buvo nustatyta rūpyba, nuo bendrojo ugdymo mokyklų ar profesinio mokymo įstaigų baigimo dienos iki tų pačių metų rugsėjo 1 d., neįgalieji, gyvenantys kartu su savo tėvais, taip pat globėjai (rūpintojai) su kartu gyvenančiais globojamais (rūpinamais) asmenimis, kuriems yra nustatyta globa (rūpyba), kartu gyvenantys sutuoktinių, asmenų, sudariusių registruotos partnerystės sutartį, ar asmens tėvai, jeigu visi šie asmenys yra nurodyti prašyme suteikti paramą būstui įsigyti ar išsinuomoti;
5.11. Tinkamas būstas – būstas, kurio vienam asmeniui ar šeimos nariui tenkantis naudingasis plotas, vertinamas mokant būsto nuomos ar išperkamosios būsto nuomos mokesčio dalies kompensaciją, yra ne mažesnis kaip 8 kvadratiniai metrai;
5.12. Valstybės iš dalies kompensuojamas būsto kreditas – kredito davėjo, įrašyto į viešąjį kredito davėjų sąrašą (toliau – kredito davėjas), pagal kreditavimo sutartį asmenims ir šeimoms, atitinkantiems šiame Įstatyme nustatytus reikalavimus, skolinami pinigai būstui įsigyti – būstui pirkti ar (ir) statyti – arba nuosavybės teise turimam būstui rekonstruoti. Pagal šį Įstatymą dalis valstybės iš dalies kompensuojamo būsto kredito gali būti panaudota žemės sklypui, kuriame yra arba planuojamas statyti būstas, pirkti. 
6. Kitos šiame Apraše vartojamos sąvokos suprantamos taip, kaip jos apibrėžtos Lietuvos Respublikos su nekilnojamuoju turtu susijusio kredito įstatyme.







III SKYRIUS
BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJŲ MOKĖJIMO IR PERMOKĖTŲ KOMPENSACIJŲ GRĄŽINIMO TVARKA 

7. Birštono savivaldybėje gyvenamąją vietą deklaravę ar į gyvenamosios vietos nedeklaravusių asmenų apskaitą įtraukti asmenys ir šeimos, atitinkantys Įstatymo 8 ar 10 straipsniuose nurodytus reikalavimus, pateikia Savivaldybės administracijai socialinės apsaugos ir darbo ministro patvirtintos formos prašymą dėl būsto nuomos ar išperkamosios nuomos mokesčio dalies kompensacijos ir pagal Civiliniame kodekse nustatytas sąlygas ne trumpiau kaip vieniems metams sudarytą būsto nuomos ar išperkamosios nuomos būsto nuomos sutartį, pagal kurią išsinuomoja fiziniams ar juridiniams asmenims (išskyrus savivaldybę) priklausantį tinkamą būstą, esantį Birštono savivaldybėje. Būsto nuomos ar išperkamosios būsto nuomos sutartis privalo būti įregistruota Lietuvos Respublikos nekilnojamojo turto registre.
8. Būsto nuomos ar išperkamosios būsto nuomos mokesčių dalies kompensacijos mokamos Savivaldybės administracijos direktoriaus (toliau – Administracijos direktorius) įsakymo pagrindu, kuris priimamas ne vėliau kaip per 30 (trisdešimt) kalendorių dienų nuo asmens ar šeimos kreipimosi dėl būsto nuomos ar išperkamosios būsto nuomos mokesčio dalies kompensacijos. Įsakymo projektą rengia Savivaldybės administracijos Socialinės paramos skyrius (toliau – Skyrius). 
9. Būsto nuomos ar išperkamosios būsto nuomos mokesčių dalies kompensacija mokama vadovaujantis Įstatymo 17 straipsnio 2 ir 3 dalimis. 
10. Būsto nuomos ar išperkamosios būsto nuomos mokesčio dalies kompensacija finansuojama iš valstybės biudžeto specialiosios tikslinės dotacijos savivaldybių biudžetams, skirtos būsto nuomos ar išperkamosios būsto nuomos mokesčio dalies kompensacijoms mokėti. 
11. Būsto nuomos ar išperkamosios būsto nuomos mokesčių dalies kompensacijos dydis apskaičiuojamas vadovaujantis Įstatymo 18 straipsniu.
12. Būsto nuomos ar išperkamosios būsto nuomos mokesčių dalies kompensacijos mokėjimas nutraukiamas Administracijos direktoriaus įsakymo pagrindu, kurio projektą parengia Skyrius per 3 (tris) kalendorines dienas, kai tik atsiranda Įstatymo 19 straipsnio 1 dalyje numatyti pagrindai.
13. Asmenims ir šeimoms, kurių įsiskolinimas už būsto nuomą ar išperkamąją būsto nuomą viršija 3 (trijų) mėnesių būsto nuomos ar išperkamosios būsto nuomos sutartyje nustatyto nuomos mokesčio sumą, būsto nuomos ar išperkamosios būsto nuomos mokesčių dalies kompensacijos mokėjimas sustabdomas Administracijos direktoriaus įsakymo pagrindu, kurio projektą per 2 (dvi) darbo dienas parengia Skyrius, iki bus padengtas įsiskolinimas arba pateikta CK 6.90 straipsnyje nurodyta garantija, atitinkanti įsiskolinimo sumą. 
14. Būsto nuomos ar išperkamosios būsto nuomos mokesčių dalies kompensacijos mokėjimas atnaujinamas Administracijos direktoriaus įsakymo pagrindu, kurio projektą per 2 (dvi) darbo dienas parengia Skyrius, asmeniui ar šeimai pateikus dokumentus, patvirtinančius, kad įsiskolinimas padengtas, arba CK 6.90 straipsnyje nurodytą garantiją, atitinkančią įsiskolinimo sumą.
15. Atnaujinus būsto nuomos ar išperkamosios būsto nuomos mokesčių dalies kompensacijos mokėjimą, kompensacija išmokama ir už laikotarpį, kai kompensacijos mokėjimas buvo sustabdytas.
16. Pareiškėjas apie priimtą sprendimą dėl būsto nuomos ar išperkamosios būsto nuomos mokesčių dalies kompensacijos mokėjimo, nutraukimo, sustabdymo ar atnaujinimo yra informuojamas registruotu laišku (jeigu asmens ar šeimos prašyme nenurodytas kitas informavimo būdas). Skyrius išsiunčia įsakymo kopiją, per 2 (dvi) darbo dienas nuo įsakymo pasirašymo dienos.
17. Asmuo ar šeima privalo pateikti visą ir teisingą informaciją, įrodančią teisę gauti būsto nuomos ar išperkamosios būsto nuomos mokesčių dalies kompensaciją. Už pateiktų duomenų teisingumą atsako pareiškėjai.
18.  Skyrius turi teisę tikrinti asmens ar šeimos pateiktus duomenis.
19. Skyriui nustačius, kad asmenys ir šeimos kreipdamiesi dėl būsto nuomos ar išperkamosios būsto nuomos mokesčių dalies kompensacijos pateikė neteisingus duomenis, reikalingus paramai gauti arba paramos teikimo laikotarpiu per mėnesį nepranešė apie gyvenamosios vietos pakeitimą, būsto įsigijimą, materialinės padėties pasikeitimą, kuris lemia Įstatymo 11 straipsnyje nustatytų pajamų ir turto dydžių viršijimą, būsto nuomos ar išperkamosios būsto nuomos sutarties pasibaigimą arba teisės į būsto nuomos ar išperkamosios būsto nuomos mokesčių dalies kompensaciją praradimą, neteisėtai gauta parama turi būti grąžinta visa iš karto arba asmens rašytiniu prašymu ir Savivaldybės administracijos direktoriaus sprendimu dalimis.
20. Administracijos direktoriaus įsakymas dėl neteisėtai gautos paramos būstui įsigyti ar išsinuomoti grąžinimo yra vykdomasis dokumentas. Jeigu šis sprendimas neįvykdomas, jis gali būti priverstinai vykdomas CK nustatyta tvarka.
21. Administracijos direktoriaus įsakymo projektą parengia Skyrius per 3 (tris) darbo dienas nuo pagrindo atsiradimo dienos ir per 2 (dvi) darbo dienas įsakymo kopiją paštu išsiunčia pareiškėjui.








IV SKYRIUS
SOCIALINIO BŪSTO NUOMA, NUOMOS SUTARTIES SUDARYMAS, KEITIMAS IR NUTRAUKIMAS ASMENIMS IR ŠEIMOMS, ĮRAŠYTIEMS Į SĄRAŠUS


22. Asmenims ir šeimoms, atitinkantiems Įstatymo 9 straipsnio 1 dalyje nustatytus reikalavimus, taip pat asmenims ir šeimoms pagal Įstatymo 9 straipsnio 2 dalį turintiems teisę į socialinio būsto nuomos sąlygų pagerinimą ir įrašytiems į Asmenų ir šeimų, turinčių teisę į socialinio būsto nuomą, sąrašą (toliau – Sąrašas), socialinis būstas nuomojamas laikantis eiliškumo,  įvertinus buvimo Sąraše laikotarpį, pagal prašymo užregistravimo Savivaldybės administracijoje datą ir laiką. 
23. Birštono savivaldybės administracijos Ūkio, turto ir kaimo plėtros skyrius (toliau – Ūkio, turto ir kaimo plėtros skyrius) raštu praneša Skyriui apie turimą laisvą socialinį būstą, pateikdamas būsto įregistravimo Nekilnojamojo turto registre išrašą ir būsto patalpų planą. 
24. Skyrius raštišką pasiūlymą, kurio formą įsakymu tvirtina Administracijos direktorius, išsinuomoti laisvą socialinį būstą laikantis eiliškumo išsiunčia asmenims ir šeimoms, įrašytiems į Sąrašą, atsižvelgiant į Įstatymo 15 straipsnyje nurodytą socialinio būsto naudingojo ploto normatyvą, pareiškėjų poreikius. Jeigu Savivaldybės socialinio būsto gyvenamosios patalpos naudingasis plotas yra didesnis negu Įstatymo 15 straipsnyje nurodytas šio ploto normatyvas, tenkantis asmeniui ir šeimai, esančiam Sąraše pirmuoju numeriu, minėtas laisvas būstas siūlomas išsinuomoti kitai šeimai ar asmeniui, kuriam laisvo siūlomo išsinuomoti būsto naudingasis plotas atitinka šeimos narių skaičiui tenkantį naudingojo ploto normatyvą. Savivaldybės socialinio būsto fondo butai, specialiai pritaikyti judėjimo ir apsitarnavimo funkcijų sutrikimų turintiems neįgaliesiems, nuomoti siūlomi asmenims, iš Sąrašo, turintiems minėtą negalią, praleidžiant kitokio pobūdžio negalią turinčius asmenis. 
25. Asmenys ir šeimos, kuriems išsiųstas pasiūlymas išsinuomoti savivaldybės socialinį būstą, privalo per 10 (dešimt) kalendorinių dienų nuo pranešimo išsiuntimo dienos raštu pranešti Skyriui apie pageidavimą ar atsisakymą išsinuomoti siūlomą būstą.
26. Nepranešus savo sprendimo per 10 (dešimt) kalendorinių dienų arba neatsiliepus į raštišką pasiūlymą, arba neįvykdžius Aprašo 28 punkte nustatytų reikalavimų, socialinis būstas siūlomas išsinuomoti kitam asmeniui.
27. Asmenys ir šeimos, kurie rašytiniame pasiūlyme nustatytu laiku be svarbių priežasčių (pasiūlymo pateikimo laikotarpiu asmuo buvo gydomas stacionarioje gydymo įstaigoje, atliko karinę prievolę, buvo sulaikymo, suėmimo ar arešto atlikimo vietoje ar artimų giminaičių, šeimos narių mirties, priežiūros ar slaugymo laikotarpiu ir pateikė tai pagrindžiančius dokumentus) du kartus neatvyksta į Skyrių dėl socialinio būsto nuomos ir raštu neišreiškia sutikimo ar nesutikimo nuomotis siūlomą socialinį būstą, atitinkantį jų prašyme nurodytus socialinio būsto reikalavimus, susijusius su vietove, kurioje yra socialinis būstas, ar namo, kuriame yra socialinis būstas, aukštu, išbraukiami iš Sąrašo. Antrą pasiūlymą dėl to paties socialinio būsto nuomos Skyrius pateikia kitam asmeniui ar šeimai iš Sąrašo ne anksčiau kaip po 10 (dešimties) darbo dienų nuo pirmo pasiūlymo dienos.
28. Šeimos ir asmenys, sutikę išsinuomoti pasiūlytą socialinį būstą, per 7 (septynias) kalendorines dienas pateikia Skyriui laisvos formos prašymą sudaryti su juo socialinio būsto nuomos sutartį ir dokumentus, įrodančius teisę į socialinį būstą ar jo sąlygų gerinimą:
28.1. šeimos sudėties pažymą (Teisės ir civilinės metrikacijos skyrius, Jaunimo g. 2, Birštonas arba Birštono seniūnija, Birštono g. 14, Birštonas);  
28.2. pažymą apie asmens (šeimos) deklaruotą gyvenamąją vietą (Teisės ir civilinės metrikacijos skyrius, Jaunimo g. 2, Birštonas);
28.3. esant reikalui, savo ir šeimos narių asmens dokumentų originalus, pagal kuriuos Skyrius pasidaro dokumentų kopijas, o originalus grąžina asmeniui;
28.4. Valstybės įmonės Registrų centro pažymą apie asmens (šeimos, įskaitant nepilnamečius vaikus) nuosavybės teise turimas (neturimas) gyvenamąsias patalpas per pastaruosius 5 (penkis) metus.
Jeigu dokumentus ir (ar) duomenis, įrodančius asmens ar šeimos teisę į socialinį būstą ar jo sąlygų pagerinimą, Skyrius pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmenys ir šeimos šių dokumentų ir (ar) duomenų pateikti neprivalo. Tuo atveju asmuo duoda  sutikimą raštu Skyriui surinkti Aprašo 28.1–28.4 papunkčiuose išvardytus dokumentus.
29. Skyrius per 5 (penkias) darbo dienas nuo visų dokumentų gavimo dienos patikrina, ar pagal pateiktus dokumentus asmens ar šeimos teisė į socialinio būsto nuomą arba jo sąlygų pagerinimą atitinka Įstatymo reikalavimus.
30. Patikrinus asmens ar šeimos dokumentus ir paaiškėjus, kad išnyko sąlygos, suteikiančios asmeniui ar šeimai teisę į socialinio būsto nuomą ar jo sąlygų pagerinimą, būstas asmeniui ar šeimai neišnuomojamas, asmuo ar šeima Administracijos direktoriaus įsakymu išbraukiami iš sąrašo. Įsakymo projektą paruošia Skyrius.
31. Patikrinus ir įvertinus, kad asmuo ar šeima turi teisę į socialinį būstą ar būsto sąlygų pagerinimą, Skyrius paruošia Administracijos direktoriaus įsakymo projektą dėl socialinio būsto nuomos sutarties sudarymo. Įsakymo projektas rengiamas remiantis asmens ar šeimos byloje esančiais dokumentais bei Ūkio, turto ir kaimo plėtos skyriaus pateiktais duomenimis apie būstą.
32. Administracijos direktoriui pasirašius įsakymą dėl socialinio būsto nuomos, Skyrius parengia Birštono savivaldybės socialinio būsto nuomos sutarties (toliau – Sutartis) projektą bei organizuoja Sutarties bei būsto perdavimo–priėmimo akto pasirašymą tarp šalių. 
33. Savivaldybės socialinio būsto nuomos sutarties ir priedų formos yra tvirtinamos Administracijos direktoriaus įsakymu.
34. Savivaldybės socialinio būsto nuomos sutartys su Savivaldybės socialinio būsto nuomininkais sudaromos, keičiamos ir nutraukiamos vadovaujantis CK, Įstatymu, Sutarties sąlygomis. 
35. Sutartys sudaromos dviem egzemplioriais: vienas – nuomotojui, antras – Skyriui. Sutarties priedo Birštono savivaldybės gyvenamųjų patalpų nuomos mokesčio apskaičiavimo akto (toliau – Nuomos mokesčio apskaičiavimo aktas) kopija pateikiama Birštono savivaldybės administracijos Biudžeto ir apskaitos skyriui (toliau – Biudžeto ir apskaitos skyrius).
36. Sudarytos Sutartys registruojamos Skyriuje. 
37. Savivaldybės socialinio būsto nuomos sutartis gali būti keičiama ir asmeniui ar šeimai išnuomojamas kitas būstas, jei asmuo ar šeima įgyja teisę į kitokio negu nuomojamas naudingojo ploto socialinį būstą pagal Įstatymo 15 straipsnyje nustatytą socialinio būsto naudingojo ploto normatyvą arba asmuo ar šeimos narys tampa neįgaliuoju ir jam (šeimai) yra nuomojamas neįgaliesiems specialiai nepritaikytas socialinis būstas, jei Savivaldybės socialinio būsto fonde yra laisvas ir atitinkantis aukščiau minėtas sąlygas būstas. Dėl socialinio būsto nuomos sutarties keitimo asmuo ar šeima kreipiasi į Savivaldybės administraciją pateikdami laisvos formos prašymą ir dokumentus, nurodytus Įstatymo 20 straipsnio 3 dalyje.
38. Socialinio būsto nuomos sutarties keitimą gali inicijuoti ir Savivaldybės administracija, jeigu nustatoma kad asmeniui ar šeimai nuomojamas socialinis būstas neatitinka Įstatymo 15 straipsnyje nustatyto naudingojo ploto normatyvo arba nėra specialiai pritaikytas neįgaliesiems.
39. Socialinio būsto nuomos sutartis gali būti nutraukta Įstatymo 20 straipsnio 5 dalyje išvardytais atvejais.
40. Asmenys ar šeimos, nuomojančios socialinį būstą, pasibaigus kalendoriniams metams, pagal Įstatymo nuostatas privalo iki kitų metų gegužės 1 d. arba dėl Įstatyme nurodytų svarbių priežasčių iki kitų metų birželio 1 d. Lietuvos Respublikos gyventojų turto deklaravimo įstatyme nustatyta tvarka deklaruoti turtą (įskaitant gautas pajamas) už kalendorinius metus. Socialinio būsto nuomininkų duomenis (šeimos sudėtis ir materialinė padėtis) tikrina Skyrius.

V SKYRIUS
SAVIVALDYBĖS BŪSTO NUOMA

41. Savivaldybės būstas Administracijos direktoriaus įsakymu gali būti nuomojamas asmenims ir šeimoms, kurie CK nustatyta tvarka negali būti iškeldinti iš gyvenamųjų patalpų, nesuteikiant jiems kitos gyvenamosios patalpos.
42. Savivaldybės būstas Birštono savivaldybės tarybos (toliau – Tarybos) sprendimu gali būti nuomojamas, jeigu asmens ar šeimos, nuomojančio (-čios) socialinį būstą, Gyventojų turto deklaravimo įstatyme nustatyta tvarka deklaruoto turto vertė ar pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, daugiau kaip 25 procentais viršija  Įstatymo 11 straipsnio 3 dalyje nustatytus metinius pajamų ir turto dydžius. Asmuo ar šeima gali teikti Skyriui motyvuotą prašymą šį būstą nuomoti kaip savivaldybės būstą rinkos kainomis. Kartu su prašymu asmuo ar šeima pateikia: 
42.1. Valstybės įmonės Registrų centro pažymą apie asmens (šeimos, įskaitant nepilnamečius vaikus) nuosavybės teise turimas (neturimas) gyvenamąsias patalpas;
42.2. kitus dokumentus, pagrindžiančius prašymo motyvus.
Jeigu dokumentus, pagrindžiančius prašymo motyvus, Skyrius pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmenys ir šeimos šių dokumentų ir (ar) duomenų pateikti neprivalo. Tuo atveju asmuo duoda sutikimą raštu Skyriui surinkti Aprašo 42.1–42.2 papunkčiuose išvardytus dokumentus.
43. Skyrius pagal pateiktą prašymą paruošia sprendimo projektą ir teikia Tarybai, kuri, įvertinusi socialinio būsto poreikį savivaldybėje, gali priimti sprendimą šį būstą nuomoti kaip savivaldybės būstą rinkos kainomis, vadovaudamasi Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito tinkamo būsto.
44. Skyrius apie priimtą Tarybos sprendimą informuoja pareiškėją, išsiųsdamas jam registruotu laišku Tarybos sprendimo kopiją, per 2 (dvi) darbo dienas nuo tokio sprendimo įsigaliojimo dienos, jeigu asmens ar šeimos prašyme nenurodytas kitas informavimo būdas.
45. Savivaldybės būsto nuomos sutartis sudaroma 3 (trijų) metų laikotarpiui, po kurių Skyrius, naujai įvertinęs asmens ar šeimos, nuomojančio (-čios) savivaldybės būstą, deklaruotą turtą (įskaitant gautas pajamas) už kalendorinius metus, ruošia sprendimo projektą Tarybai dėl Sutarties pratęsimo, keitimo ar nutraukimo.
46. Savivaldybės būsto nuomos sutarties forma yra tvirtinama Administracijos direktoriaus įsakymu.
47. Ūkio, turto ir kaimo plėtros skyrius rengia Savivaldybės tarybos sprendimo projektus dėl savivaldybės būsto fondo sąrašo ir socialinio būsto, kaip savivaldybės būsto fondo dalies, sąrašo tvirtinimo bei jų keitimo.

VI SKYRIUS
NUOMOS MOKESČIO APSKAIČIAVIMAS IR MOKĖJIMAS

48. Ūkio, turto ir kaimo plėtros skyrius rengia Tarybos sprendimo projektą dėl savivaldybės būsto ir socialinio būsto nuomos mokesčių dydžio ir jo keitimo.
49. Savivaldybės būsto ir socialinio būsto nuomos mokestis gali būti perskaičiuojamas ne daugiau kaip vieną kartą per metus nuo Sutarties sudarymo. 
50. Perskaičiavus savivaldybės būsto ir socialinio būsto nuomos mokestį, kuris tvirtinamas Tarybos sprendimu, Skyrius per mėnesį laiko informuoja nuomininkus apie pasikeitusį nuomos mokestį raštu, išsiųsdamas Nuomos mokesčio apskaičiavimo aktą, kurio formą įsakymu tvirtina Administracijos direktorius. Nuomos mokesčio apskaičiavimo akto kopija pateikiama Birštono savivaldybės administracijos Biudžeto ir apskaitos skyriui (toliau – Biudžeto ir apskaitos skyrius).
51. Savivaldybės būsto ir socialinio būsto nuomos mokestis, apskaičiuotas ir įrašytas į Nuomos mokesčio apskaičiavimo aktą, mokamas kas mėnesį, bet ne vėliau kaip iki kito mėnesio paskutinės kalendorinės dienos, į Biudžeto ir apskaitos skyriaus kasą arba pavedimu į Birštono savivaldybės administracijos atsiskaitomąją sąskaitą, nurodytą nuomos Sutartyje.
52. Nuomos mokesčio sąskaitos nuomininkams neišrašomos.
53. Socialinio būsto nuomininkams, kurie kreipėsi į Skyrių dėl socialinio būsto nuomos mokesčio sumažinimo ar atleidimo nuo mokesčio, Savivaldybės taryba savivaldybės biudžeto sąskaita sumažina socialinio būsto nuomos mokestį arba atleidžia nuo šio mokesčio, jeigu asmens (šeimos) už kalendorinius metus deklaruotos pajamos, tenkančios vienam asmeniui (šeimos nariui) per mėnesį, neviršija 1,5 VRP dydžio.
54. Prašymas dėl socialinio būsto nuomos mokesčio sumažinimo ar atleidimo nuo mokesčio yra registruojamas Skyriuje. Skyrius, gavęs prašymą, artimiausiam Tarybos posėdžiui ruošia sprendimo projektą dėl socialinio būsto nuomos mokesčio sumažinimo arba atleidimo nuo mokesčio.
55. Skyrius, priimto Tarybos sprendimo pagrindu, surašo naują Nuomos mokesčio apskaičiavimo aktą, kurį, kartu su Tarybos sprendimu, per 2 (dvi) darbo dienas nuo jo įsigaliojimo dienos, registruotu laišku išsiunčia pareiškėjui, jeigu asmens ar šeimos prašyme, nenurodytas kitas informavimo būdas. Nuomos mokesčio apskaičiavimo akto kopiją Skyrius pateikia Biudžeto ir apskaitos skyriui.
56. Biudžeto ir apskaitos skyrius, pasibaigus ketvirčiui, iki kito mėnesio 10 d. pateikia raštu informaciją Skyriui apie nuomos mokesčio nemokėjimą. 
57. Skyrius rašo įspėjimus dėl susidariusio įsiskolinimo už nuomos mokestį ir raginimus sumokėti įsiskolinimą būsto nuomininkams. Tuo atveju, kai susidaro ne mažesnis kaip 90 (devyniasdešimties) eurų įsiskolinimas arba ne mažiau kaip 6 (šešis) mėnesius nemokamas nuomos mokestis, Skyrius, įvertinęs konkretų atvejį, rengia dokumentus dėl kreipimosi į teismą dėl įsiskolinimo už nuomą išieškojimo. 

VII SKYRIUS
NUOMOS MOKESČIO LĖŠŲ NAUDOJIMAS 

58. Birštono savivaldybės pajamos, gautos už Birštono savivaldybės būstų nuomą, naudojamos apmokėti už:
58.1. išlaidas, susijusias su pastato bendro naudojimo objektų administravimu ir nuolatine technine priežiūra;
58.2. Savivaldybei nuosavybės teise priklausančių savivaldybės būstų (butų) atnaujinimą (modernizavimą), remontą, rekonstravimą, statybą ir statinio nugriovimą bei su tuo susijusių dokumentų rengimą bei paslaugų teikimą; 
58.3. pastato, kuriame yra butas, bendrųjų konstrukcijų, bendrosios inžinerinės įrangos, bendrojo naudojimo patalpų atnaujinimą ir remontą Savivaldybei tenkančia dalimi, apskaičiuota pagal faktinę atliktų darbų vertę;
58.4. pastato, kuriame yra butas, ekspertizės paslaugas Savivaldybei tenkančia dalimi, apskaičiuota pagal paslaugos vertę;
58.5. avarinių situacijų savivaldybės būstuose likvidavimą;
58.6. laikinai neišnuomotų savivaldybės būstų apsaugos nuo galimo niokojimo darbų vykdymą;
58.7. būtinąsias ir papildomas antstolių išlaidas, susijusias su priteisto nesumokėto nuomos mokesčio išieškojimu ir nuomininkų – skolininkų iškeldinimu iš būstų; 
58.8. savivaldybės būstų nuomos sutarčių įregistravimą ir išregistravimą Nekilnojamojo turto registre; 
58.9. kasmėnesines išlaidas už laikinai neišnuomotus savivaldybės būstus; 
58.10. teismų, susijusių su bylų dėl savivaldybės būsto nagrinėjimu, priteistas išlaidas;
58.11. kaupiamąsias lėšas, pagal administratorių pateiktas sąskaitas faktūras.
59. Išlaidos, numatytos Aprašo 58.1 papunktyje už pastato bendro naudojimo objektų administravimą ir nuolatinę techninę priežiūrą, apmokamos pagal administratorių pateiktus dokumentus.
60. Lėšos, už 58.2–58.4 papunkčiuose nurodytus darbus ar paslaugas, sumokamos pagal daugiabučių namų administratorių, daugiabučių namų savininkų bendrijų pirmininkų ar jungtinės veiklos dalyvių įgaliotų asmenų Birštono savivaldybės administracijai pateiktus dokumentus:
60.1. prašymą dėl apmokėjimo už atliktus pastato bendrojo naudojimo objektų atnaujinimo, remonto darbus ar paslaugos suteikimą (pateikiamą ne vėliau kaip per 3 (tris) mėnesius po darbų užbaigimo (paslaugos suteikimo); 
60.2. kainų apklausą arba pirkimo konkursą laimėjusio dalyvio pateiktą statybos darbų lokalinę sąmatą (nesant šių dokumentų, gali būti pateikiama rangos (paslaugų) sutartis);
60.3. Savivaldybei tenkančios lėšų dalies apskaičiavimą;
60.4. Valstybės įmonės Registrų centro išduotą butų (patalpų) sąrašą pastate arba valstybės įmonės Registrų centro Nekilnojamojo turto registro centrinio duomenų banko išrašą, pagrindžiantį daugiabučio namo bendrą naudingąjį plotą, nuo kurio yra apskaičiuojamas išlaidų remonto darbams (paslaugos suteikimui) dydis, tenkantis 1 kvadratiniam metrui pastato bendro naudingojo ploto;
60.5. atliktų darbų aktą;
60.6. suremontuoto (atnaujinto) pastato bendrojo naudojimo objekto (objektų) priėmimo aktą, jei toks objektas, teisės aktų nustatyta tvarka, turi būti priimamas eksploatuoti; 
60.7. PVM sąskaitą faktūrą apmokėjimui, Savivaldybei tenkančiai faktinių išlaidų daliai apmokėti.
61. Birštono savivaldybės administracijos Ūkio, turto ir kaimo plėtros skyrius per 10 (dešimt) darbo dienų patikrina Birštono savivaldybės administracijoje gautus dokumentus. Jeigu pateikti dokumentai:
61.1 neatitinka Aprašo reikalavimų, daugiabučių namų administratorius, daugiabučių namų savininkų bendrijos pirmininkas, jungtinės veiklos dalyvių įgaliotas asmuo ar butų ir kitų patalpų savininkas (naudotojas) nedelsiant apie tai informuojamas, pareikalaujant pastebėtus trūkumus ištaisyti; 
61.2. atitinka Aprašo reikalavimus, Ūkio, turto ir kaimo plėtros skyrius parengia Administracijos direktoriaus įsakymo projektą dėl lėšų apmokėjimo ir per 3 (tris) darbo dienas perduoda jį pasirašyti. Administracijos direktoriui pasirašius įsakymą, Apskaitos skyrius per 30 (trisdešimt) kalendorinių dienų nuo įsakymo pasirašymo turi apmokėti pateiktą PVM sąskaitą faktūrą. Administracijos direktoriui pasirašius įsakymą, Ūkio, turto ir kaimo plėtros skyrius per 3 (tris) darbo dienas informuoja pareiškėją apie planuojamą lėšų sumokėjimą.

VIII SKYRIUS
SOCIALINIO BŪSTO NUOMA ASMENIMS IR ŠEIMOMS, NEĮRAŠYTIEMS 
Į ASMENŲ IR ŠEIMŲ, TURINČIŲ TEISĘ Į PARAMĄ BŪSTUI IŠSINUOMOTI, SĄRAŠĄ

62. Socialinis būstas Administracijos direktoriaus įsakymu gali būti išnuomojamas socialinio būsto nuomos sąlygomis ir neįrašytiems į Sąrašą asmenims ir šeimoms, nurodytiems  Įstatymo 16 straipsnio 8 dalyje, jeigu jie Lietuvos Respublikos teritorijoje nuosavybės teise neturi kito būsto.
63. Aprašo 62 punkte nurodyti asmenys ir šeimos pateikia Skyriui prašymą dėl būsto nuomos socialinio būsto nuomos sąlygomis ne eilės tvarka. Kartu su prašymu pateikia dokumentus:
63.1. savo ir šeimos narių asmens dokumentų originalus, pagal kuriuos Skyrius pasidaro dokumentų kopijas, o originalus grąžina asmeniui;
63.2. Šeimos sudėties pažymą (Teisės ir civilinės metrikacijos skyrius, Jaunimo g. 2, Birštonas arba Birštono seniūnija, Birštono g. 14, Birštonas);  
63.3. Pažymą apie asmens (šeimos) deklaruotą gyvenamąją vietą (Teisės ir civilinės metrikacijos skyrius, Jaunimo g. 2, Birštonas );
63.4. Asmens ar šeimos nario neįgaliojo pažymėjimo originalą, jeigu toks asmuo šeimoje yra, pagal kurį Skyriaus darbuotojas pasidaro dokumento kopiją, o originalą grąžina asmeniui;
63.5. Valstybės įmonės Registrų centro pažymą apie asmens (šeimos, įskaitant nepilnamečius vaikus) nuosavybės teise turimas (neturimas) gyvenamąsias patalpas per pastaruosius 5 (penkis) metus; 
63.6. Įstatymo 16 straipsnio 8 dalies 1 punkte numatytu atveju iš atitinkamų institucijų (pvz.: Priešgaisrinės gelbėjimo tarnybos, Meteorologinės stoties, seniūnijos ir kt.) pažymą apie būsto sunaikinimą, bei dokumentus, įrodančius, kad sunaikintas būstas nuosavybės teise priklauso pareiškėjui, ir pareiškėjas jame gyveno iki jo netekimo.
Jeigu dokumentus, pagrindžiančius prašymo motyvus, Skyrius pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmenys ir šeimos šių dokumentų ir (ar) duomenų pateikti neprivalo. Tuo atveju asmuo duoda sutikimą raštu Skyriui surinkti Aprašo 63.1–63.5 papunkčiuose išvardytus dokumentus.
64. Prašymas yra nagrinėjamas Aprašo III ir IV skyriuose nustatyta tvarka.

IX SKYRIUS
INFORMACIJOS TEIKIMAS

65. Duomenis apie paramą būstui įsigyti ar išsinuomoti į Socialinės paramos šeimai informacinę sistemą (SPIS) veda Skyrius.
66. Ūkio, turto ir kaimo plėtros skyrius Savivaldybės interneto svetainėje skelbia:
66.1. sąrašus apie Savivaldybės būsto ir socialinio būsto, kaip savivaldybės būsto fondo dalies, fondą;
66.2. informaciją apie Savivaldybės būstus, kurie Tarybos sprendimu nuomojami kitais tikslais, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu;
66.3. informaciją apie Savivaldybės būstus, Tarybos sprendimu nuomojamus asmenims ir šeimoms, kurie su Savivaldybe ar jos įstaigomis susiję darbo santykiais ar jų esmę atitinkančiais santykiais. 
67. Skyrius Savivaldybės interneto svetainėje skelbia:
67.1. informaciją apie Savivaldybės būstus, nuomojamus Įstatymo 20 straipsnio 6 dalyje numatytais pagrindais;
67.2. iki einamųjų metų rugsėjo 15 d. Asmenų ir šeimų, turinčių teisę į socialinio būsto nuomą, sąrašą;
67.3. informaciją apie socialinius būstus, išnuomotus asmenims ar šeimoms, neįrašytiems į Sąrašą. 
X SKYRIUS
BAIGIAMOSIOS NUOSTATOS

68. Ūkio, turto ir kaimo plėtros skyrius rengia Savivaldybės tarybos sprendimo projektą dėl būsto pardavimo ir parduodamų savivaldybės būstų ir pagalbinio ūkio paskirties pastatų sąrašo sudarymo.
69. Skyrius atlieka Savivaldybės būsto nuomos ir socialinio būsto nuomos sutarties sąlygų kontrolę. 
70. Administracijos direktoriaus sudaryta Komisija atlieka Savivaldybės būsto nuomos ir socialinio būsto nuomos sutarties sąlygų  tikrinimą bei atlaisvintų gyvenamųjų patalpų techninės būklės vertinimą. Komisijos darbo reglamentą tvirtina Administracijos direktorius.  
71. Duomenis apie paramą būstui išsinuomoti Socialinės apsaugos ir darbo ministerijai teikia Skyrius Ministerijos nustatyta tvarka.
72. Sutartis Nekilnojamojo turto registre įregistruoja Ūkio, turto ir kaimo plėtros skyrius.
73. Ginčai dėl Savivaldybei nuosavybės teise priklausančių gyvenamųjų patalpų nuomos sprendžiami įstatymų nustatyta tvarka.
74. Klausimai, neaptarti šiame Apraše, sprendžiami vadovaujantis Įstatymu, CK, Vyriausybės nutarimais ir kitais teisės aktais.
75. Aprašo vykdymo kontrolę vykdo Birštono savivaldybės administracijos Centralizuoto vidaus audito skyrius. 
76. Šis Aprašas skelbiamas Birštono savivaldybės tinklalapyje www.birstonas.lt.































TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės akto projekto pavadinimas: „Dėl paramos būstui įsigyti ar išsinuomoti Birštono savivaldybėje tvarkos aprašo patvirtinimo“ (toliau – Tvarka). 

Teisės akto projekto tiesioginis rengėjas: Vilma Burbienė.

Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[1]:- 

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[2]: -

	
Eil. Nr.
	
Kriterijus
	
Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	
Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	
Išvada dėl teisės akto projekto pakeitimų arba argumentų, kodėl neatsižvelgta į pastabą

	

	

	
pildo teisės akto projekto vertintojas
	
pildo teisės akto projekto tiesioginis rengėjas
	
pildo teisės akto projekto vertintojas

	
1.
	
Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas
	
Nesudaro
	
	
x tenkina

□ netenkina

	
2.
	
Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą
	
Nėra
	

	
x tenkina

□netenkina

	
3.
	
Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto
	
Tvarkos 8, 12, 13, 14,19, 20, 24, 30, 32, 33, 41, 42, 43, 53, 57, 62, 68, 69, 70, 75 punktai


	

	
x tenkina

□ netenkina

	
4.
	
Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)
	
Atitinka
	

	
x tenkina

□ netenkina

	
5.
	
Teisės akto projekte nustatytas baigtinis sprendimo priėmimo kriterijų (atvejų) sąrašas
	
Tvarkos 7, 22, 41, 42, 62 punktai
	

	
x tenkina

□ netenkina

	
6.
	
Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys
	
Tvarkos 24, 62 punktas
	

	
x tenkina

□ netenkina

	
7.
	
Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas
	
Tvarkos III, IV, IX skyriai
	

	
x tenkina

□ netenkina

	
8.
	
Teisės akto projekte nustatyta sprendimų dėl mažareikšmiškumo priėmimo tvarka
	
Kriterijus netaikomas
	

	
□ tenkina

□ netenkina

	
9.
	
Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:

9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;

9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;

9.3. narių skyrimo mechanizmas;

9.4. narių rotacija ir kadencijų skaičius ir trukmė;

9.5. veiklos pobūdis laiko atžvilgiu;

9.6. individuali narių atsakomybė
	
Tvarkos 42, 53 punktai

Reglamentuoja Vietos savivaldos įstatymas 
	

	
x  tenkina

□ netenkina

	
10.
	
Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka 
	
Tvarkos III skyrius; IV skyrius
	

	
x tenkina

□ netenkina

	
11.
	
Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma
	
Tvarkos 12, 13, 19, 27 punktai
	

	
x tenkina

□ netenkina

	
12.
	
Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus
	
Tvarkos 8, 9, 12- 14, 16, 21, 25, 26, 28, 29-31,  40, 44, 45, 50, 54-57, 61, 67.2 punktai
	

	
x tenkina

□ netenkina

	
13.
	
Teisės akto projektas nustato motyvuotas terminų sustabdymo ir pratęsimo galimybes
	
Tvarkos 12-16 punktai
	

	
x tenkina

□ netenkina

	
14.
	
Teisės akto projektas nustato administracinių procedūrų viešinimo tvarką
	
Tvarkos IX skyrius


	

	
x tenkina

□ netenkina

	
15.
	
Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)
	
Kriterijus netaikomas
	

	
□ tenkina

□ netenkina

	
16.
	
Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės[3]
	
Kriterijus netaikomas
	

	
□ tenkina

□ netenkina

	
17.
	
Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)
	
Tvarkos 19-21 punktai
	

	
x tenkina

□ netenkina

	
18.
	
Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra
	
Tvarkos 19, 20, 57 punktai
	

	
x tenkina

□ netenkina

	
19.
	
Kiti svarbūs kriterijai
	
Nėra
	

	
□ tenkina

□ netenkina





	
Teisės akto projekto tiesioginis rengėjas:
	
Socialinės paramos skyriaus vedėjo pavaduotoja 

Vilma Burbienė
	
Teisės akto projekto vertintojas:
	
Teisės ir civilinės metrikacijos skyriaus vedėja Aušra Slavinskienė

	

	
(pareigos) (vardas ir pavardė)
	

	
(pareigos) (vardas ir pavardė)

(parašas) (data)

